Document ID: 32011D0714

RÅDETS AFGØRELSE
af 11. oktober 2011
om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Banco de Portugal
(2011/714/EU)
RÅDET FOR DEN EUROPÆISKE UNION HAR -
under henvisning til protokollen om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, særlig artikel 27.1,
under henvisning til Den Europæiske Centralbanks henstilling ECB/2011/11 af 25. august 2011 til Rådet for Den Europæiske Union om de eksterne revisorer for Banco de Portugal (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for Eurosystemets nationale centralbanker skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(2)
Mandatet for de nuværende eksterne revisorer for Banco de Portugal udløb efter revisionen for regnskabsåret 2010. Det er derfor nødvendigt at udnævne eksterne revisorer fra regnskabsåret 2011.
(3)
Banco de Portugal har valgt PricewaterhouseCoopers & Associados - Sociedade de Revisores Oficiais de Contas, Lda. som sine eksterne revisorer for regnskabsårene 2011-2016.
(4)
ECB's Styrelsesråd har henstillet, at PricewaterhouseCoopers & Associados - Sociedade de Revisores Oficiais de Contas, Lda. bør udnævnes til eksterne revisorer for Banco de Portugal for regnskabsårene 2011-2016.
(5)
ECB's Styrelsesråds henstilling bør følges, og Rådets afgørelse 1999/70/EF (2) bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 1, stk. 10, i afgørelse 1999/70/EF affattes således:
»10. PricewaterhouseCoopers & Associados - Sociedade de Revisores Oficiais de Contas, Lda. godkendes hermed som eksterne revisorer for Banco de Portugal for regnskabsårene 2011-2016.«.
Artikel 2
Denne afgørelse får virkning på dagen for meddelelsen.
Artikel 3
Denne afgørelse er rettet til Den Europæiske Centralbank.
Udfærdiget i Luxembourg, den 11. oktober 2011.

Labels: 2
18
4